Сплит-Далмация жупаниясы

Сплит-Далмация жупаниясы (xорв. Splitsko-dalmatinska županija) — Хорватияның Далмация аймағында орналасқан жупания. Жупанияның әкімшілік орталығы — Сплит қаласы. Жупания Орта Далмацияда, Адрия теңізінің жағалауынан Босния және Герцеговина шекарасына дейін созылған ұзын жолағында орналасқан. Сонымен қатар, оған жақын аралдар да кіреді, олардың ең ірілері — Брач, Хвар, Вис және Шолта. Солтүстік-батыста Шибеник-Книн жупаниясымен, оңтүстік-шығыста Дубровник-Неретва жупаниясымен шектеседі. Халқы Жупания тұрғындарының саны — 463 676 адам. Жупанияда хорваттар (96,30%), сербтер (1,19%), албандар (0,19%), босниялықтар (0,19%), словендер (0,19%), черногорлықтар (0,13%) тұрады (2001 жылғы деректер бойынша). Географиясы және климаты Сплит-Далмация — Хорватияның жер аумағы бойынша екінші жупания (4540 км²). Ең биік тау — Свети Юре тауы (Биоково таулары) (1762 м). Ең ұзын өзен — Цетина (101 км). Ең үлкен арал — Брач (395 км²). Жупанияның жағалауында және аралдарында жерортатеңіздік климаты басым. Құрлықтық бөлігінде субжерортатеңіздік климаты, ал таулы аймақтарда таулы климаты басым. Жаздары — құрғақ және жылы (жазда орташа ауа температурасы 26 °C). Қысы жұмсақ, жауын-шашын аз мөлшерде түседі. Құрлықта температура айырмашылығы жоғары. Желдердің ішінде салқын ауа-райын әкелетін құрлықтан теңізге қарай бора желі соғады, ал оңтүстіктен теңізден құрлыққа қарай соғатын сирокко желі жылы және бұлтты ауа-райын әкеледі. Қалалары Қауымдастықтары Дереккөздер Сыртқы сілтемелер Жупанияның ресми сайты